钦定古今图书集成/理学汇编/学行典/第270卷 > 潘音
## 钦定古今图书集成/理学汇编/学行典/第270卷 > 潘音

按《绍兴府志》：“潘音，字声甫，新昌人。幼聪敏强记能文。
生甫十岁而宋亡，见长老谈厓山事，即潸然涕下。及
长，读《夷齐传》，击节愤叹，益以事元为戒。日惟杜门，读
书谈道，多所自得。后访弟元甫于义乌，因往从草庐
吴澄学。泰定间，澄以荐召欲行，音劝止之，不从。遂归，
筑室南洲山中，自名其轩曰‘待清隐居’。所著有《待清
轩稿》。”